cyanic-selkie/wikianc huggingface dataset:
কাজী নজরুল ইসলাম
বিদ্রোহী নজরুল
১৯২২ খ্রিষ্টাব্দের ১২ই আগস্ট নজরুল ধূমকেতু পত্রিকা প্রকাশ করেন। এটি সপ্তাহে দুবার প্রকাশিত হতো। ১৯২০-এর দশকে অসহযোগ ও খিলাফত আন্দোলন এক সময় ব্যর্থতায় পর্যবসিত হয়। এর পরপর স্বরাজ গঠনে যে সশস্ত্র বিপ্লববাদের আবির্ভাব ঘটে তাতে ধূমকেতু পত্রিকার বিশেষ অবদান ছিল। এই পত্রিকাকে আশীর্বাদ করে রবীন্দ্রনাথ ঠাকুর লিখেছিলেন, কাজী নজরুল ইসলাম কল্যাণীয়েষু, আয় চলে আয়রে ধূমকেতু।
আঁধারে বাঁধ অগ্নিসেতু, দুর্দিনের এই দুর্গশিরে উড়িয়ে দে তোর বিজয় কেতন। পত্রিকার প্রথম পাতার শীর্ষে এই বাণী লিখা থাকতো। পত্রিকার ২৬ সেপ্টেম্বর, ১৯২২ সংখ্যায় নজরুলের কবিতা আনন্দময়ীর আগমনে প্রকাশিত হয়। এই রাজনৈতিক কবিতা প্রকাশিত হওয়ায় ৮ নভেম্বর পত্রিকার উক্ত সংখ্যাটি নিষিদ্ধ ঘোষিত হয়। একই বছরের ২৩ নভেম্বর তার যুগবাণী প্রবন্ধগ্রন্থ বাজেয়াপ্ত করা হয় এবং একই দিনে তাকে কুমিল্লা থেকে গ্রেফতার করা হয়। গ্রেফতারের পর তাকে কুমিল্লা থেকে কলকাতায় নিয়ে আসা হয়। ১৯২৩ খ্রিষ্টাব্দের ৭ জানুয়ারি নজরুল বিচারাধীন বন্দী হিসেবে আত্মপক্ষ সমর্থন করে এক জবানবন্দি প্রদান করেন। চিফ প্রেসিডেন্সি ম্যাজিস্ট্রেট সুইনহোর আদালতে এই জবানবন্দি দিয়েছিলেন। তার এই জবানবন্দি বাংলা সাহিত্যে রাজবন্দীর জবানবন্দী নামে বিশেষ সাহিত্যিক মর্যাদা লাভ করেছে। এই জবানবন্দীতে নজরুল বলেছেন: আমার উপর অভিযোগ, আমি রাজবিদ্রোহী। তাই আমি আজ রাজকারাগারে বন্দি এবং রাজদ্বারে অভিযুক্ত।... আমি কবি,আমি অপ্রকাশ সত্যকে প্রকাশ করার জন্য, অমূর্ত সৃষ্টিকে মূর্তিদানের জন্য ভগবান কর্তৃক প্রেরিত। কবির কণ্ঠে ভগবান সাড়া দেন, আমার বাণী সত্যের প্রকাশিকা ভগবানের বাণী। সেবাণী রাজবিচারে রাজদ্রোহী হতে পারে, কিন্তু ন্যায়বিচারে সে বাণী ন্যায়দ্রোহী নয়, সত্যাদ্রোহী নয়। সত্যের প্রকাশ নিরুদ্ধ হবে না। আমার হাতের ধূমকেতু এবার ভগবানের হাতের অগ্নি-মশাল হয়ে অন্যায় অত্যাচার দগ্ধ করবে...। ১৬ জানুয়ারি বিচারের পর নজরুলকে এক বছরের সশ্রম কারাদণ্ডে দণ্ডিত করা হয়। নজরুলকে আলিপুর কেন্দ্রীয় কারাগারে নিয়ে যাওয়া হয়। এখানে যখন বন্দী জীবন কাটাচ্ছিলেন তখন (১৯২৩ খ্রিষ্টাব্দের জানুয়ারি ২২) বিশ্বকবি রবীন্দ্রনাথ তার বসন্ত গীতিনাট্য গ্রন্থটি নজরুলকে উৎসর্গ করেন। এতে নজরুল বিশেষ উল্লসিত হন। এই আনন্দে জেলে বসে আজ সৃষ্টি সুখের উল্লাসে কবিতাটি রচনা করেন।
অসুস্থতা
right|thumb|১৯৪০ সালে ৪২ বছর বয়সী নজরুল নবযুগে সাংবাদিকতার পাশাপাশি নজরুল বেতারে কাজ করছিলেন। এমন সময়ই অর্থাৎ ১৯৪২ খ্রিষ্টাব্দে তিনি অসুস্থ হয়ে পড়েন। এতে তিনি বাকশক্তি হারিয়ে ফেলেন। তার অসুস্থতা সম্বন্ধে সুষ্পষ্টরূপে জানা যায় ১৯৪২ খ্রিষ্টাব্দের জুলাই মাসে। এরপর তাকে মূলত হোমিওপ্যাথি এবং আয়ুর্বেদিক চিকিৎসা করানো হয়। কিন্তু এতে তার অবস্থার তেমন কোন উন্নতি হয়নি। সেই সময় তাকে ইউরোপে পাঠানো সম্ভব হলে নিউরো সার্জারি করা হত। কিন্তু দ্বিতীয় বিশ্বযুদ্ধের কারণে তা সম্ভব হয়ে উঠেনি। ১৯৪২ সালের শেষের দিকে তিনি মানসিক ভারসাম্যও হারিয়ে ফেলেন। এরপর নজরুল পরিবার ভারতে নিভৃত সময় কাটাতে থাকে। ১৯৫২ সাল পর্যন্ত তারা নিভৃতে ছিলেন। ১৯৫২ খ্রিষ্টাব্দে কবি ও কবিপত্নীকে রাঁচির এক মানসিক হাসপাতালে পাঠানো হয়। এই উদ্যোগে অগ্রণী ভূমিকা পালন করেছিল নজরুলের আরোগ্যের জন্য গঠিত একটি সংগঠন যার নাম ছিল নজরুল নিরাময় সমিতি, এছাড়া তৎকালীন ভারতের বিখ্যাত রাজনীতিবিদ শ্যামাপ্রসাদ মুখোপাধ্যায় সহযোগিতা করেছিলেন। কবি চার মাস রাঁচিতে ছিলেন।
এরপর ১৯৫৩ খ্রিষ্টাব্দের মে মাসে নজরুল ও প্রমীলা দেবীকে চিকিৎসার জন্য লন্ডন পাঠানো হয়। মে ১০ তারিখে লন্ডনের উদ্দেশ্যে হাওড়া রেলওয়ে স্টেশন ছাড়েন। লন্ডন পৌঁছানোর পর বেশ কয়েকজন বিশেষজ্ঞ চিকিৎসক তার রোগ নির্ণয়ের চেষ্টা করেন। এদের মধ্যে ছিলেন: রাসেল ব্রেইন, উইলিয়াম সেজিয়েন্ট এবং ম্যাককিস্ক- তারা তিনবার নজরুলের সাথে দেখা করেন। প্রতিটি সেশনের সময় তারা ২৫০ পাউন্ড করে পারিশ্রমিক নিয়েছিলেন। রাসেল ব্রেইনের মতে নজরুলের রোগটি ছিল দুরারোগ্য বলতে গেলে আরোগ্য করা ছিল অসম্ভব। একটি গ্রুপ নির্ণয় করেছিল যে নজরুল "ইনভল্যুশনাল সাইকোসিস" রোগে ভুগছেন। এছাড়া কলকাতায় বসবাসরত ভারতীয় চিকিৎসকরাও আলাদা একটি গ্রুপ তৈরি করেছিলেন। উভয় গ্রুপই এই ব্যাপারে একমত হয়েছিল যে, রোগের প্রাথমিক পর্যায়ের চিকিৎসা ছিল খুবই অপ্রতুল ও অপর্যাপ্ত। লন্ডনে অবস্থিত লন্ডন ক্লিনিকে কবির এয়ার এনসেফালোগ্রাফি নামক এক্স-রে করানো হয়। এতে দেখা যায় তার মস্তিষ্কের ফ্রন্টাল লোব সঙ্কুচিত হয়ে গেছে। ড: ম্যাককিস্কের মত বেশ কয়েকজন চিকিৎসক একটি পদ্ধতি প্রয়োগকে যথোপযুক্ত মনে করেন যার নাম ছিল ম্যাককিস্ক অপারেশন। অবশ্য ড: ব্রেইন এর বিরোধিতা করেছিলেন।
এই সময় নজরুলের মেডিকেল রিপোর্ট ভিয়েনার বিখ্যাত চিকিৎসকদের কাছে পাঠানো হয়। এছাড়া ইউরোপের অন্যান্য গুরুত্বপূর্ণ স্থানেও পাঠানো হয়েছিল। জার্মানির বন বিশ্ববিদ্যালয়ের নিউরোসার্জন অধ্যাপক রোঁয়েন্টগেন ম্যাককিস্ক অপারেশনের বিরোধিতা করেন। ভিয়েনার চিকিৎসকরাও এই অপারেশনের ব্যাপারে আপত্তি জানান। তারা সবাই এক্ষেত্রে অন্য আরেকটি পরীক্ষার কথা বলেন যাতে মস্তিষ্কের রক্তবাহগুলির মধ্যে এক্স-রেতে দৃশ্যমান রং ভরে রক্তবাহগুলির ছবি তোলা হয় (সেরিব্রাল অ্যানজিওগ্রাফি)- কবির শুভাকাঙ্খীদের সিদ্ধান্ত মোতাবেক তাকে ভিয়েনার চিকিৎসক ডঃ হ্যান্স হফের অধীনে ভর্তি করানো হয়। এই চিকিৎসক নোবেল বিজয়ী চিকিৎসক জুলিয়াস ওয়েগনার-জাউরেগের অন্যতম ছাত্র। ১৯৫৩ খ্রিষ্টাব্দের ৯ ডিসেম্বর কবিকে পরীক্ষা করানো হয়। এর ফলাফল থেকে ড. হফ বলেন যে, কবি নিশ্চিতভাবে পিক্‌স ডিজিজ নামক একটি নিউরনঘটিত সমস্যায় ভুগছেন। এই রোগে আক্রান্তদের মস্তিষ্কের ফ্রন্টাল ও পার্শ্বীয় লোব সঙ্কুচিত হয়ে যায়। তিনি আরও বলেন বর্তমান অবস্থা থেকে কবিকে আরোগ্য করে তোলা অসম্ভব। ১৯৫৩ খ্রিষ্টাব্দের ২৭ ডিসেম্বর তারিখে কলকাতার দৈনিক যুগান্তর পত্রিকা ভিয়েনায় নজরুল নামে একটি প্রবন্ধ ছাপায় যার লেখক ছিলেন ডঃ অশোক বাগচি- তিনি উচ্চ শিক্ষার জন্য ভিয়েনায় অবস্থান করছিলেন এবং নজরুলের চিকিৎসা সম্বন্ধে প্রত্যক্ষ জ্ঞান অর্জন করেছিলেন। যাহোক, ব্রিটিশ চিকিৎসকরা নজরুলের চিকিৎসার জন্য বড় অঙ্কের ফি চেয়েছিল যেখানে ইউরোপের অন্য অংশের কোন চিকিৎসকই ফি নেননি। অচিরেই নজরুল ইউরোপ থেকে দেশে ফিরে আসেন। এর পরপরই পশ্চিমবঙ্গের মুখ্যমন্ত্রী ডঃ বিধান চন্দ্র রায় ভিয়েনা যান এবং ড. হ্যান্স হফের কাছে বিস্তারিত শোনেন। নজরুলের সাথে যারা ইউরোপ গিয়েছিলেন তারা সবাই ১৯৫৩ সালের ১৪ ডিসেম্বর রোম থেকে দেশের উদ্দেশ্যে যাত্রা করেন।
বাংলাদেশে আগমন ও প্রয়াণ
১৯৭১ খ্রিষ্টাব্দে বাংলাদেশের স্বাধীনতা যুদ্ধের মাধ্যমে বাংলাদেশ স্বাধীন রাষ্ট্র হিসেবে প্রতিষ্ঠা লাভ করে। ১৯৭২ খ্রিষ্টাব্দের ২৪ মে তারিখে ভারত সরকারের অনুমতিক্রমে কবি নজরুলকে সপরিবারে বাংলাদেশে নিয়ে আসা হয়। বাংলাদেশের তৎকালীন প্রধানমন্ত্রী শেখ মুজিবুর রহমান এক্ষেত্রে বিশেষ উদ্যোগ নিয়েছিলেন। কবির বাকি জীবন বাংলাদেশেই কাটে। ১৯৭৬ খ্রিষ্টাব্দে নজরুলকে স্বাধীন বাংলাদেশের নাগরিকত্ব প্রদানের সরকারি আদেশ জারী করা হয়।
এরপর যথেষ্ট চিকিৎসা সত্ত্বেও নজরুলের স্বাস্থ্যের বিশেষ কোন উন্নতি হয়নি। ১৯৭৪ খ্রিষ্টাব্দে কবির সবচেয়ে ছোট ছেলে এবং বিখ্যাত গিটারবাদক কাজী অনিরুদ্ধ মৃত্যুবরণ করে। ১৯৭৬ সালে নজরুলের স্বাস্থ্যেরও অবনতি হতে শুরু করে। জীবনের শেষ দিনগুলো কাটে ঢাকার পিজি হাসপাতালে। ১৯৭৬ খ্রিষ্টাব্দের ২৯ আগস্ট তারিখে তিনি মৃত্যুবরণ করেন। নজরুল তার একটি গানে লিখেছেন, "মসজিদেরই পাশে আমায় কবর দিয়ো ভাই / যেন গোরের থেকে মুয়াজ্জিনের আযান শুনতে পাই":- কবির এই ইচ্ছার বিষয়টি বিবেচনা করে কবিকে ঢাকা বিশ্ববিদ্যালয় কেন্দ্রীয় মসজিদের পাশে সমাধিস্থ করার সিদ্ধান্ত নেয়া হয় এবং সে অনুযায়ী তার সমাধি রচিত হয়। তবে প্রমিলা দেবীর শেষ ইচ্ছা ছিল তার স্বামীকে যেন তার কবরের পাশে (চুরুলিয়ায় নজরুলের পৈতৃক বাড়িতে) সমাধিস্থ করা হয়। কিন্তু প্রমিলার শেষ ইচ্ছাটি আর পূরণ হয়ে উঠে নি। বাম|240px|থাম্ব|ঢাকা বিশ্ববিদ্যালয় মসজিদের পাশে অন্তিম শয়নে কবি নজরুল ইসলাম তার জানাজার নামাজে ১০ হাজারেরও অধিক মানুষ অংশ নেয়। জানাজা নামায আদায়ের পরে রাষ্ট্রপতি আবু সাদাত মোহাম্মদ সায়েম, মেজর জেনারেল জিয়াউর রহমান, রিয়াল এডমিরাল এম এইচ খান, এয়ার ভাইস মার্শাল এ জি মাহমুদ, মেজর জেনারেল দস্তগীর জাতীয় পতাকামণ্ডিত নজরুলের মরদেহ বহন করে সোহরাওয়ার্দী ময়দান থেকে বিশ্ববিদ্যালয় মসজিদ প্রাঙ্গণে নিয়ে যান। বাংলাদেশে তার মৃত্যু উপলক্ষে দুই দিনের রাষ্ট্রীয় শোক দিবস পালিত হয় এবং ভারতের আইনসভায় কবির সম্মানে এক মিনিট নিরবতা পালন করা হয়।
কবিতা
১৯২১ সালের ডিসেম্বর মাসে কুমিল্লা থেকে কলকাতা ফেরার পথে নজরুল দুটি বৈপ্লবিক সাহিত্যকর্মের জন্ম দেন। এই দুটি হচ্ছে বিদ্রোহী কবিতা ও ভাঙ্গার গান সঙ্গীত। এগুলো বাংলা কবিতা ও গানের ধারাকে সম্পূর্ণ বদলে দিয়েছিল। বিদ্রোহী কবিতার জন্য নজরুল সবচেয়ে বেশি জনপ্রিয়তা অর্জন করেন। একই সময় রচিত আরেকটি বিখ্যাত কবিতা হচ্ছে কামাল পাশা- এতে ভারতীয় মুসলিমদের খিলাফত আন্দোলনের অসারতা সম্বন্ধে নজরুলে দৃষ্টিভঙ্গি এবং সমকালীন আন্তর্জাতিক ইতিহাস-চেতনার পরিচয় পাওয়া যায়। ১৯২২ সালে তার বিখ্যাত কবিতা-সংকলন অগ্নিবীণা প্রকাশিত হয়। এই কাব্যগ্রন্থ বাংলা কবিতায় একটি নতুনত্ব সৃষ্টিতে সমর্থ হয়, এর মাধ্যমেই বাংলা কাব্যের জগতে পালাবদল ঘটে। প্রকাশের সঙ্গে সঙ্গে এর প্রথম সংস্করণ শেষ হয়ে গিয়েছিল। পরপর এর কয়েকটি নতুন সংস্করণ প্রকাশিত হয়। এই কাব্যগ্রন্থের সবচেয়ে সাড়া জাগানো কবিতাগুলোর মধ্যে রয়েছে: "প্রলয়োল্লাস, আগমনী, খেয়াপারের তরণী, শাত-ইল্‌-আরব, বিদ্রোহী, কামাল পাশা" ইত্যাদি। এগুলো বাংলা কবিতার মোড় ঘুরিয়ে দিয়েছিল। তার শিশুতোষ কবিতা বাংলা কবিতায় এনেছে নান্দনিকতা খুকী ও কাঠবিড়ালি, লিচু-চোর, খাঁদু-দাদু ইত্যাদি তারই প্রমাণ। কবি তার মানুষ কবিতায় বলেছিলেন: পূজিছে গ্রন্থ ভণ্ডের দল মূর্খরা সব শোন/ মানুষ এনেছে গ্রন্থ, গ্রন্থ আনেনি মানুষ কোন
তিনি কালী দেবিকে নিয়ে অনেক শ্যামা সঙ্গিত রচনা করেন, ইসলামী গজলও রচনা করেন।
সঙ্গীত
১৯৩৮ সালে কাজী নজরুল ইসলাম কলকাতা বেতার কেন্দ্রের সঙ্গে আনুষ্ঠানিকভাবে যুক্ত হন। সেখানে তিনটি অনুষ্ঠান যথাক্রমে 'হারামণি', 'নবরাগমালিকা' ও 'গীতিবিচিত্রা'র জন্য তাকে প্রচুর গান লিখতে হতো। 'হারামণি' অনুষ্ঠানটি কলকাতা বেতার কেন্দ্রে প্রতি মাসে একবার করে প্রচারিত হতো যেখানে তিনি অপেক্ষাকৃত কম প্রচলিত ও বিলুপ্তপ্রায় রাগরাগিণী নিয়ে গান পরিবেশন করতেন। উল্লেখ্য, এই অনুষ্ঠানের শুরুতে তিনি কোনো একটি লুপ্তপ্রায় রাগের পরিচিতি দিয়ে সেই রাগের সুরে তার নিজের লেখা নতুন গান পরিবেশন করতেন। এই কাজ করতে গিয়ে কাজী নজরুল ইসলাম নবাব আলী চৌধুরীর রচনায় 'ম আরিফুন নাগমাত' ও ফার্সি ভাষায় রচিত আমীর খসরুর বিভিন্ন বই পড়তেন এবং সেগুলোর সহায়তা নিয়ে বিভিন্ন ধরনের রাগ আয়ত্ত করতেন। এসব হারানো রাগের ওপর তিনি চল্লিশটিরও বেশি গান রচনা করেন। তবে স্বভাবে অগোছালো হওয়ায় নজরুল টুকরো কাগজে এসব গান লিখলেও সেগুলো মাসিক ভারতবর্ষের সঙ্গীত বিভাগের ভারপ্রাপ্ত সম্পাদক জগৎ ঘটক একটি মোটা বাঁধানো খাতায় স্বরলিপিসহ তুলে রাখতেন। বাংলা গানের দুর্ভাগ্য যে, এই সংকলিত খাতাটি পরবর্তী সময়ে হারিয়ে যায় যার বিজ্ঞপ্তি তিনি সে সময়কালের দৈনিক সংবাদপত্রগুলোতে দিয়েছিলেন কিন্তু সেটি আর পাওয়া যায়নি।
গদ্য রচনা, গল্প ও উপন্যাস
নজরুলের প্রথম গদ্য রচনা ছিল "বাউণ্ডুলের আত্মকাহিনী"। ১৯১৯ সালের মে মাসে এটি সওগাত পত্রিকায় প্রকাশিত হয়। সৈনিক থাকা অবস্থায় করাচি সেনানিবাসে বসে এটি রচনা করেছিলেন। এখান থেকেই মূলত তার সাহিত্যিক জীবনের সূত্রপাত ঘটেছিল। এখানে বসেই বেশ কয়েকটি গল্প লিখেছেন। এর মধ্যে রয়েছে: "হেনা, ব্যথার দান, মেহের নেগার, ঘুমের ঘোরে"। ১৯২২ সালে নজরুলের একটি গল্প সংকলন প্রকাশিত হয় যার নাম ব্যথার দান- এছাড়া একই বছর প্রবন্ধ-সংকলন যুগবাণী'' প্রকাশিত হয়।
চলচ্চিত্র
নজরুল 'ধূপছায়া ' নামে একটি চলচ্চিত্র পরিচালনা করেন। এটিতে তিনি একটি চরিত্রে অভিনয়ও করেছিলেন। ১৯৩১ সালে প্রথম বাংলা সবাক চলচ্চিত্র ‘জামাই ষষ্ঠী’র ও শরৎচন্দ্র চট্টোপাধ্যায়ের কাহিনী অবলম্বনে নির্মিত ‘গৃহদাহ’ চলচ্চিত্রের সুরকার ছিলেন তিনি। গীতিকার ও সঙ্গীত পরিচালক ছিলেন ১৯৩৩ সালে পায়োনিয়ার ফিল্মস কোম্পানির প্রযোজনায় নির্মিত চলচ্চিত্র ‘ধ্রুব’ এবং সুরকার ও সঙ্গীত পরিচালক ছিলেন ১৯৩৭ সালের ‘গ্রহের ফের’ চলচ্চিত্রের। ১৯৩৫ সালে মুক্তিপ্রাপ্ত ‘পাতালপুরী’ চলচ্চিত্রের ও রবীন্দ্রনাথ ঠাকুরের উপন্যাস অবলম্বনে ১৯৩৮ সালে নির্মিত ‘গোরা’ চলচ্চিত্রের সঙ্গীত পরিচালক ছিলেন নজরুল। ১৯৩৯ সালে মুক্তিপ্রাপ্ত ‘সাপুড়ে’ চলচ্চিত্রের কাহিনীকার ও সুরকার ছিলেন তিনি। ‘রজত জয়ন্তী’, ‘নন্দিনী’, ‘অভিনয়’, ‘দিকশূল’ চলচ্চিত্রের গীতিকার ছিলেন নজরুল। ‘চৌরঙ্গী’ চলচ্চিত্রের গীতিকার, সুরকার ও সঙ্গীত পরিচালক ছিলেন নজরুল। চৌরঙ্গী হিন্দিতে নির্মিত হলেও সেটার জন্য ৭টি হিন্দি গান লেখেন তিনি।
রাজনৈতিক দর্শন
সৈনিক জীবন ত্যাগ করে নজরুল বঙ্গীয় মুসলিম সাহিত্য সমিতির অফিসে মুজফ্‌ফর আহমদের সাথে বাস করছিলেন। মুজফ্‌ফর আহমদ ছিলেন এদেশে সমাজতান্ত্রিক আন্দোলন প্রতিষ্ঠার অগ্রদূত। এখান থেকেই তাই নজরুলের রাজনৈতিক চেতনার বিকাশ শুরু হয়। মুজফ্‌ফর আহমদের সাথে তিনি বিভিন্ন রাজনৈতিক সভা-সমিতি ও বক্তৃতায় অংশ নিতেন। এ সময় থেকেই সমাজতান্ত্রিক আদর্শের সাথে পরিচিত হন। ১৯১৭ সালে রাশিয়ার সমাজতান্ত্রিক বিপ্লব তাকে নানাভাবে প্রভাবিত করে। তার লাঙ্গল ও গণবাণী পত্রিকায় তিনি প্রকাশ করেন সাম্যবাদী ও সর্বহারা কবিতাগুচ্ছ। এরই সাথে প্রকাশ করেছিলেন কমিউনিস্ট ইন্টারন্যাশনাল-এর অনুবাদ জাগ অনশন বন্দী ওঠ রে যত- তার পত্রিকায় প্রকাশিত হয় রেড ফ্ল্যাগ-এর অবলম্বনে রচিত রক্তপতাকার গান।
তখন মহাত্মা গান্ধীর নেতৃত্বে অসহযোগ আন্দোলন এবং মাওলানা মুহাম্মদ আলি ও শওকত আলীর নেতৃত্বে খিলাফত আন্দোলন- অসহযোগ আন্দোলনের উদ্দেশ্য ছিল শান্তিপূর্ণ উপায়ে ভারতবর্ষ থেকে ইংরেজদের বিতারণ। আর খিলাফত আন্দোলনের উদ্দেশ্য ছিল তুরস্কে মধ্যযুগীয় সামন্ত শাসন ব্যবস্থা টিকিয়ে রাখা, কারণ এই সমন্বিত সুলতানী শাসন ব্যবস্থার প্রধান তথা তুরস্কের সুলতানকে প্রায় সকল মুসলমানরা মুসলিম বিশ্বের খলিফা জ্ঞান করতো। নজরুল এই দুটি আন্দোলনের আদর্শে বিশ্বাসী ছিলেন না। তিনি সশস্ত্র বিপ্লবের মাধ্যমে স্বাধীনতা তথা স্বরাজ অর্জনে বিশ্বাস করতেন যা মহাত্মা গান্ধীর দর্শনের বিপরীত ছিল। আবার মোস্তফা কামাল পাশার নেতৃত্বে তুরস্কের সালতানাত উচ্ছেদের মাধ্যমে নতুন তুরস্ক গড়ে তোলার আন্দোলনের প্রতি নজরুলের সমর্থন ছিল। তারপরও তিনি অসহযোগ ও খিলাফত আন্দোলনে যোগ দিয়েছিলেন। এর কারণ, এই সংগ্রাম দুটি ভারতীয় হিন্দু মুসলমানদের সম্মিলিত সাম্রাজ্যবাদ বিরোধী সংগ্রামের অবিচ্ছেদ্য অংশ হিসেবে বিবেচিত হচ্ছিল।
তবে সব দিক বিচারে নজরুল তার রাষ্ট্রীয় ধ্যান ধারণায় সবচেয়ে বেশি প্রভাবিত হয়েছিলেন কামাল পাশার দ্বারা। নজরুল ভেবেছিলেন তুরস্কের মুসলমানরা তাদের দেশে যা করতে পেরেছে ভারতীয় উপমহাদেশে কেন তা সম্ভব হবে না? গোড়ামী, রক্ষণশীলতা, ধর্মান্ধতা, কুসংস্কারের বিরুদ্ধে নজরুলের অবস্থান ছিল কঠোর। আর তার এই অবস্থানের পিছনে সবচেয়ে বড় প্রভাব ছিল কামাল পাশার। সে হিসেবে তার জীবনের নায়ক ছিলেন কামাল পাশা। নজরুলও তার বিদ্রোহী জীবনে অনুরূপ ভূমিকা পালনের প্রচেষ্টা চালিয়েছিলেন। উল্লেখ্য ১৯২১ সনের সেপ্টেম্বর মাসে মুজফ্‌ফর আহমদ ও নজরুল তালতলা লেনের যে বাসায় ছিলেন সে বাড়িতেই ভারতের প্রথম সমাজতান্ত্রিক দল গঠিত হয়েছিল। ১৯১৭ সনের রাশিয়ার সমাজতান্ত্রিক বিপ্লবের মাধ্যমেও নজরুল প্রভাবিত হয়েছিলেন। কিন্তু তিনি নিজে কখনই এই দলের সদস্য হন নি, যদিও কমরেড মুজফ্‌ফর তার ঘনিষ্ঠ বন্ধু ছিলেন আজীবন।
সম্মাননা
thumb|কাজী নজরুল ইসলামের সম্মানে উৎসর্গিত কলকাতা মেট্রোর কবি নজরুল (গড়িয়া বাজার) মেট্রো স্টেশন।
ভারত
ভারতের পশ্চিমবঙ্গ রাজ্যের চুরুলিয়ায় "নজরুল অ্যাকাডেমি" নামে একটি বেসরকারি নজরুল-চর্চা কেন্দ্র আছে। চুরুলিয়ার কাছে আসানসোল মহানগরে ২০১২ সালে কাজী নজরুল বিশ্ববিদ্যালয় স্থাপিত হয়েছে। আসানসোলের কাছেই দুর্গাপুর মহানগরের লাগোয়া আন্তর্জাতিক বিমানবন্দরটির নাম রাখা হয়েছে কাজী নজরুল ইসলাম আন্তর্জাতিক বিমানবন্দর। উত্তর চব্বিশ পরগনা জেলায় অবস্থিত নেতাজি সুভাষচন্দ্র বসু আন্তর্জাতিক বিমানবন্দর থেকে রাজধানী কলকাতার যোগাযোগ-রক্ষাকারী প্রধান সড়কটির নাম রাখা হয়েছে কাজী নজরুল ইসলাম সরণি। কলকাতা মেট্রোর গড়িয়া বাজার মেট্রো স্টেশনটির নাম রাখা হয়েছে "কবি নজরুল মেট্রো স্টেশন"।
১৯৪৫ সালে কলকাতা বিশ্ববিদ্যালয় কর্তৃক বাংলা সাহিত্যের সর্বোচ্চ পুরস্কার জগত্তারিণী স্বর্ণপদক নজরুলকে প্রদান করা হয়। ১৯৬০ সালে ভারতের তৃতীয় সর্বোচ্চ বেসামরিক সম্মাননা পদ্মভূষণে ভূষিত করা হয়।
বাংলাদেশ
কাজী নজরুল ইসলামকে ১৯৭৪ সালে বাংলাদেশ রাষ্ট্রের জাতীয় কবির মর্যাদা দেওয়া হয়। তার রচিত "চল্‌ চল্‌ চল্‌, ঊর্ধগগনে বাজে মাদল" বাংলাদেশের রণসঙ্গীত হিসেবে গৃহীত। নজরুলের জন্ম ও মৃত্যুবার্ষিকী প্রতি বছর বিশেষভাবে উদযাপিত হয়। নজরুলের স্মৃতিবিজড়িত ত্রিশালে (বাংলাদেশের ময়মনসিংহ জেলায়) ২০০৫ সালে জাতীয় কবি কাজী নজরুল ইসলাম বিশ্ববিদ্যালয় নামক সরকারি বিশ্ববিদ্যালয় প্রতিষ্ঠিত হয়েছে। বাংলাদেশের রাজধানী ঢাকায় কবির স্মৃতিতে নজরুল একাডেমি, বুলবুল ললিতকলা একাডেমি ও শিশু সংগঠন বাংলাদেশ নজরুল সেনা স্থাপিত হয়। এছাড়া সরকারিভাবে স্থাপিত হয়েছে গবেষণা প্রতিষ্ঠান নজরুল ইন্সটিটিউট- ঢাকা শহরের একটি প্রধান সড়কের নাম রাখা হয়েছে কাজী নজরুল ইসলাম এভিনিউ।
বাংলা সাহিত্য এবং সংস্কৃতিতে তার বিশেষ অবদানের স্বীকৃতিস্বরূপ ১৯৭৪ খ্রিষ্টাব্দের ৯ ডিসেম্বর তারিখে ঢাকা বিশ্ববিদ্যালয় তাকে সম্মানসূচক ডি.লিট উপাধিতে ভূষিত করে। বিশ্ববিদ্যালয়ের এক সমাবর্তনে তাকে এই উপাধি প্রদান করা হয়। ১৯৭৬ খ্রিষ্টাব্দের জানুয়ারি মাসে বাংলাদেশ সরকার কবিকে বাংলাদেশের নাগরিকত্ব প্রদান করে। একই বছরের ২১ ফেব্রুয়ারিতে তাকে একুশে পদকে ভূষিত করা হয়। একুশে পদক বাংলাদেশের দ্বিতীয় বেসামরিক সম্মানসূচক পদক হিসেবে বিবেচিত হয়ে থাকে।
রোহন কানহাই
রোহন ভোলালাল কানহাই (ரோஹன் கன்ஹாய்; জন্ম: ২৬ ডিসেম্বর, ১৯৩৫) ব্রিটিশ গায়ানার পোর্ট মোর‌্যান্টে জন্মগ্রহণকারী কোচ এবং বিখ্যাত ও সাবেক ওয়েস্ট ইন্ডিয়ান আন্তর্জাতিক ক্রিকেট তারকা। ১৯৬০-এর দশকে তিনি বিশ্বের অন্যতম সেরা ব্যাটসম্যানদের একজন ছিলেন। পাশাপাশি ডানহাতে মিডিয়াম বোলিংসহ মাঝে-মধ্যে উইকেট-রক্ষকেরও দায়িত্ব পালন করতেন তিনি। স্যার গারফিল্ড সোবার্স, রয় ফ্রেডেরিক্স, ল্যান্স গিবস, আলভিন কালীচরণের ন্যায় সেরা ক্রিকেটারদের সমন্বয়ে গড়া ওয়েস্ট ইন্ডিজ ক্রিকেট দলের সাফল্যগাঁথায় রোহন কানহাই ছিলেন নিত্য অনুষঙ্গ।
নিউ ওয়ার্ল্ড সাময়িকীতে সি. এল. আর. জেমস কানহাই সম্পর্কে বলেছেন যে, ‘তিনি ওয়েস্ট ইন্ডিয়ান ক্রিকেটের উন্নয়নের চূড়ায় আরোহণ করেছিলেন।’ ১৯৭৫ সালের ক্রিকেট বিশ্বকাপের শিরোপা বিজয়ী ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি।
খেলোয়াড়ী জীবন
১৯৫৭ মৌসুমে ইংল্যান্ড সফরে রোহন কানহাইয়ের টেস্ট অভিষেক ঘটে। সিরিজের প্রথম তিন টেস্টে উইকেট রক্ষণের দায়িত্ব পালন করেন ও উদ্বোধনী ব্যাটসম্যানরূপে মাঠে নামেন। তিনি হুক শটের জন্য জনপ্রিয়তা অর্জন করেছিলেন ও ভারসাম্য রক্ষার্থে শেষদিকে ঘাড় নিচু করতেন। শেষ দুই টেস্টে উইকেট-রক্ষকের দায়িত্ব পালন করেছেন জেরি আলেকজান্ডার।
সমগ্র খেলোয়াড়ী জীবনে তিনি ৭৯ টেস্টে অংশগ্রহণ করে ৪৭.৫৩ রান গড়ে ৬,২২৭ রান সংগ্রহ করেছেন। কলকাতায় অনুষ্ঠিত টেস্টে ভারত ক্রিকেট দলের বিপক্ষে তিনি তার সর্বোচ্চ ২৫৬ রান করেন। অবসর গ্রহণের সময় তার ব্যাটিং গড় ছিল কমপক্ষে ২০ টেস্টে অংশগ্রহণকারী ওয়েস্ট ইন্ডিয়ান ক্রিকেটারদের মধ্য পঞ্চম সর্বোচ্চ। ১৯৬৩ মৌসুমে ইংল্যান্ড সফরে ওভাল টেস্টে ৭৭ রানের ইনিংসে ওয়েস্ট ইন্ডিজ দল জয়ী হয়েছিল।
বিশ্বকাপ ক্রিকেট, ১৯৭৫
৪০ বছর বয়সে ধূসর চুলের অধিকারী কানহাই ১৯৭৫ সালের ক্রিকেট বিশ্বকাপের চূড়ান্ত খেলায় চমৎকার ক্রীড়াশৈলী উপস্থাপন করেছিলেন। তার স্থিরতাপূর্ণ অর্ধ-শতকের কল্যাণে ওয়েস্ট ইন্ডিজ দলকে ভিত্তি এনে দেন। দলীয় অধিনায়ক ক্লাইভ লয়েডের সেঞ্চুরিতে তার দল অস্ট্রেলিয়াকে ১৭ রানে পরাভূত করে বিশ্বকাপ ক্রিকেটের প্রথম আসরে চ্যাম্পিয়ন হবার গৌরব অর্জন করেছিল। ৫০ রানের মধ্যেই ৩ উইকেট পতনের পর রোহন কানহাই এবং ক্লাইভ লয়েড ক্রিজে নামেন। ৪র্থ উইকেটে এ জুটি ১৪৯ রান করে দলকে খেলায় ফিরিয়ে আনে।
অবসর
১৯৭৩ সালে প্রতিষ্ঠিত ওয়েস্ট ইন্ডিজ প্লেয়ার্স অ্যাসোসিয়েশনের প্রতিষ্ঠাতা সম্পাদক ডেরেক মারের সাথে প্রতিষ্ঠাতা সভাপতির দায়িত্ব পালন করেন তিনি।
খেলোয়াড়ী জীবন থেকে অবসর নেয়ার পর কানহাই জাতীয় ক্রিকেট দলের প্রথম কোচ মনোনীত হন। এরপূর্বে তিনি অনূর্ধ্ব-১৯ দলের কোচের দায়িত্বে ছিলেন। মে, ১৯৯২ সালে ওয়েস্ট ইন্ডিজ ক্রিকেট বোর্ডের বার্ষিক সাধারণ সভায় তার এ মনোনয়নের কথা ঘোষণা করা হয়। ১৯৯২-এর শরতে দলের অপ্রত্যাশিত সময়ে দায়িত্বভার নেয়ার পর ১৯৯৫ সালে অ্যান্ডি রবার্টসের কাছে দায়িত্ব হস্তান্তর করেন তিনি।
সারাহ ইলিয়ট
সারাহ জেন ইলিয়ট (নি এডওয়ার্ড, জন্মঃ ৪ জানুয়ারি ১৯৮২) হলেন একজন অস্ট্রেলিয়ান জাতীয় নারী আন্তর্জাতিক ক্রিকেটার। একজন ডানহাতি ব্যাটসম্যান হিসেবে ব্যাটিং এবং লেগব্রেক স্পিনার বোলার হিসেবে ২০০৫ সালে আন্তর্জাতিক ক্রিকেটে আত্মপ্রকাশ করেন। কিন্তু ২০১০ সাল পর্যন্ত তিনি দলের ভিতরে একজন নিয়মিত খেলোয়াড় হিসেবে জায়গা দখল করে নিতে পারেননি।
এডওয়ার্ডস ১৯ বছর বয়সে পা রাখার পরে শীঘ্রই ২০০০-০১ মৌসুমে ভিক্টোরিয়া দলের হয়ে ঊর্ধ্বতন খেলোয়াড় হিসেবে আত্মপ্রকাশ করেন। তার খেলোয়াড়ী জীবনের এক পর্যায়ে, এডওয়ার্ডস একটি বিশেষজ্ঞ ব্যাটসম্যান ছিলেন এবং ছয় বছর পরে তার সিনিয়র ক্রিকেটে তিনি তার প্রথম বল করেন। তিনি তার প্রথম দুই পর্বে ব্যাটসম্যান হিসেবে তেমন পরিচিত ছিলেন না এবং তৃতীয় সিজনে ব্যাট করতে নেমে তিনি একমাত্র ইনিংসে শুন্য রান করার পরে দল থেকে বাদ পড়েন।
শামসুল হক (বীর প্রতীক)
শামসুল হক (জন্ম: অজানা - মৃত্যু: ২০১০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
শামসুল হকের পৈতৃক বাড়ি চাঁদপুর সদর উপজেলার ঘাসিপুর গ্রামে। তার বাবার নাম ইসমাইল মিয়াজি এবং মায়ের নাম উলফতেন্নেছা। তার স্ত্রীর নাম জয়নব বানু। তাঁদের তিন ছেলে, দুই মেয়ে।
কর্মজীবন
শামসুল হক চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। এ রেজিমেন্টের অবস্থান ছিল কুমিল্লার ময়নামতী সেনানিবাসে। ১৯৭১ সালের ২৫ মার্চ তিনি নিজ ইউনিটের সঙ্গে ব্রাহ্মণবাড়িয়ায় ছিলেন। মুক্তিযুদ্ধ শুরু হলে শাফায়াত জামিলের (বীর বিক্রম) নেতৃত্বে বিদ্রোহ করে ঝাঁপিয়ে পড়েন যুদ্ধে। এ পর্যায়ে তার ভূমিকা ছিল অনন্য।
মুক্তিযুদ্ধে ভূমিকা
১৯৭১ সালে নোয়াগাঁও গ্রামে ছিল পাকিস্তান সেনাবাহিনীর শক্ত এক ঘাঁটি। ব্রাহ্মণবাড়িয়া জেলার কসবা উপজেলার অন্তর্গত। কুমিল্লা থেকে ঊর্ধ্বতন পাকিস্তানি সেনা কর্মকর্তারা কয়েক দিন পর পর সেখানে আসত। স্থানীয় চেয়ারম্যান, মেম্বারসহ জনসাধারণকে সেখানে ডেকে এনে শান্তিশৃঙ্খলা রক্ষার নামে সভা করত। মূল উদ্দেশ্য মুক্তিবাহিনীর কর্মকাণ্ড ঠেকানো। এ এলাকা ছিল মুক্তিবাহিনীর ২ নম্বর সেক্টরের মন্দভাগ সাব-সেক্টরের অধীন। এ এলাকায় যুদ্ধরত মুক্তিবাহিনীর একটি দলের দলনেতা ছিলেন আবদুল ওয়াহাব (বীর বিক্রম)। আর একটি দলের (মর্টার প্লাটুন) দলনেতা ছিলেন শামসুল হক। ১৭ জুলাই তারা খবর পান পাকিস্তানিরা পরদিন নোয়াগাঁওয়ে আবার এমন সভার আয়োজন করেছে। এরপর তারা দুই দল মিলে সেখানে অপারেশন করার সিদ্ধান্ত নেন। ১৮ জুলাই ভোরে শামসুল হক ও ওয়াহাব গোপন শিবির থেকে সহযোদ্ধাদের নিয়ে রওনা হন নোয়াগাঁওয়ের উদ্দেশে। ঝোঁপঝাড়ের মধ্যে দিয়ে তারা যান। নিঃশব্দে জঙ্গলাকীর্ণ সুবিধাজনক স্থানে প্রতিরক্ষা অবস্থান নেন। তাঁদের সামনে থাকে স্কুলঘর। সেখানেই পাকিস্তানিরা সভার আয়োজন করে। মাঝখানে দূরত্ব আনুমানিক সাড়ে তিন শ গজ। তারপর সময় গড়ায়। সভা শুরু হয় আনুমানিক বেলা ১১টা-সাড়ে ১১টার দিকে। শেষ হয় দেড়-দুই ঘণ্টার মধ্যে। লোকজন চলে যায়। এরপর পাকিস্তানি দুই সেনা কর্মকর্তা স্কুলমাঠসংলগ্ন ওপিতে (অবজারভেশন পোস্ট) উঠে বাইনোকুলার দিয়ে সীমান্ত এলাকা পর্যবেক্ষণ শুরু করে। কিছুসংখ্যক সেনা এদিক-সেদিক পায়চারি করতে থাকে। এ সুযোগ হাতছাড়া করেননি শামসুল হক ও ওয়াহাব। একসঙ্গে গর্জে ওঠে শামসুল হকের কাছে থাকা তিন ইঞ্চি মর্টার এবং ওয়াহাবের কাছে থাকা এলএমজি। সঙ্গে সঙ্গে অন্য মুক্তিযোদ্ধারাও তাঁদের নিজ নিজ অস্ত্র দিয়ে গুলি শুরু করেন। নিমেষে শান্ত এলাকা গোলাগুলিতে প্রকম্পিত হয়ে পড়ে। পাকিস্তানি শিবিরে সবাই ছোটাছুটি শুরু করে। প্রকাশ্যে এমন আক্রমণ তারা কল্পনাও করেনি। শামসুল হকের ছোড়া মর্টারের গোলা নিখুঁত নিশানায় আঘাত করে ওপি এবং স্কুলঘরে। ওপিতে নিহত একজনের মৃতদেহ মাটিতে পড়ে থাকে। হতাহত হয় অনেক পাকিস্তানি। একটু পর পাকিস্তানিরা পাল্টা আক্রমণ শুরু করে। তখন দুই পক্ষে তুমুল গোলাগুলি হয়। পাশেই উজানিসারে ছিল পাকিস্তানিদের মিডিয়াম আর্টিলারির অবস্থান। সেখান থেকেও গোলাবর্ষণ শুরু হয়। এরপর শামসুল হকরা নিরাপদ স্থানে চলে যান। সেদিন দুজন পাকিস্তানি সেনা কর্মকর্তাসহ কয়েকজন নিহত ও অনেকে আহত হয়। মুক্তিযোদ্ধাদের কোনো ক্ষতি হয়নি। এটি ছিল মুক্তিযোদ্ধাদের সফল এক অপারেশন। শামসুল হক এ অপারেশনে যথেষ্ট কৃতিত্বের পরিচয় দেন।
সারে জাহাঁ সে আচ্ছা
সারে জাহাঁ সে আচ্ছা (सारे जहां से अच्छा) বা তারানা-এ-হিন্দি (तराना ए हिंदी) হলো আল্লামা ইকবাল উর্দু ভাষায় রচিত একটি দেশাত্মবোধক কবিতা।
ইতিহাস
১৯০৪ খ্রিষ্টাব্দের ১৬ই আগস্ট সাপ্তাহিক পত্রিকা ইত্তেহাদে আল্লামা ইকবাল দ্বারা শিশুদের জন্য রচিত এই কবিতাটি প্রথম প্রকাশিত হয়। পরের বছর লাহোরের গভর্ণমেন্ট কলেজের ছাত্র লালা হর দয়াল ঐ কলেজের শিক্ষক ইকবালকে একটি অনুষ্ঠানে আমন্ত্রণ জানালে সভাপতিত্বের ভাষণের পরিবর্তে তিনি এই কবিতা গেয়ে শোনান। ১৯২৪ খ্রিস্টাব্দে বাং-এ-দরা নামক গ্রন্থে তরাণা-এ-হিন্দী নামে এই কবিতাটি প্রকাশিত হয়।
ঘোড়া (দাবা)
ঘোড়া (♘, ♞) দাবা খেলার একটি গুটি যা একটি নাইট (আর্মার্ড অশ্বারোহী)-কে প্রতিনিধিত্ব করে। এটি সাধারণত ঘোড়ার মাথা এবং ঘাড় দ্বারা উপস্থাপন করা হয়। প্রতিটি খেলোয়াড় দুটি ঘোড়া নিয়ে খেলা শুরু করে, যা নৌকা ও হাতির মধ্যে থাকে।
নাম
কথ্য হিসাবে এটি কখনও কখনও "ঘোড়া" হিসাবে অভিহিত হয়, এটি বেশ কয়েকটি ভাষায় গুটিটির নাম অনুবাদও। কিছু কিছু ভাষায় এর দ্বারা বোঝায় "জাম্বার (যা লাফায়)" হিসাবে এটির উল্লেখ ঘোড়া এর পথের গুটির উপর দিয়ে লাফানোর ক্ষমতা অনুযায়ী: পোলিশ skoczek, ডেনিশ/নরওয়েজীয়ান springer, জার্মান springer, লুক্সেমবার্গীয় Sprénger, স্লোভেনীয় skakač। সিসিলিয়ান ভাষায় এটিকে sceccu বলা হয়, এটি গাধার একটি অপভাষার শব্দ, আরবি শেখ থেকে প্রাপ্ত, যিনি ইসলামিক আমলে গ্রাম থেকে গ্রামে চাঁদা আদায় করতেন।
বসানো এবং আন্দোলন
দাবার গুটির মধ্যে ঘোড়ার চাল অস্বাভাবিক। এটি এমন স্কোয়ারে চলে যায় যা দুই বর্গক্ষেত্র অনুভূমিকভাবে এবং এক বর্গক্ষেত্র উল্লম্বভাবে, বা দুটি বর্গক্ষেত্র উল্লম্বভাবে এবং একটি বর্গক্ষেত্র অনুভূমিকভাবে। সম্পূর্ণ চালটি "এল" বর্ণের মতো দেখায়। অন্যান্য সমস্ত স্ট্যান্ডার্ড দাবা গুটি থেকে আলাদা, ঘোড়া তার গন্তব্য স্কয়ারে অন্য সমস্ত গুটি (উভয় বর্ণের) "লাফিয়ে" যেতে পারে। এটি তার স্কোয়ারে প্রতিস্থাপন করে শত্রু গুটি দখল করে।
মান
একটি ঘোড়া প্রায় হাতির কাছাকাছি শক্তির এবং মানে সমান। হাতির দীর্ঘ পরিসীমা রয়েছে তবে এটি বোর্ডের অর্ধেক স্কোয়ারের মধ্যেই সীমাবদ্ধ। যেহেতু ঘোড়ার গুটি অন্যান্য গুটি দ্বারা বাধাগ্রস্ত হয় না কারণ এটি লাফ দিতে পারে, এটি সাধারণত আরো মূল্যবান যখন বোর্ডে ভীড় থাকে (যখন গুটিগুলির কাছাকাছি অবস্থান এবং খেলা শুরুর দিকে)। যখন একটা "সাপোর্ট পয়েন্ট" থাকে তখন একটা ঘোড়া সেরা হয় -একটি তুলনামূলকভাবে সুরক্ষিত বর্গে যেখানে এটি দূরবর্তী অবস্থান থেকে তার শক্তি প্রয়োগ করতে পারে। চতুর্থ মর্যাদাক্রমে একটি ঘোড়া একটি হাতির ক্ষমতার সাথে তুলনীয় এবং পঞ্চম মর্যাদাক্রমে এটি প্রায়শই হাতির চেয়ে উচ্চতর হয় এবং ষষ্ঠ মর্যাদাক্রমে এটি একটি সিদ্ধান্তমূলক সুবিধা হতে পারে। এটি ধরে নেওয়া হচ্ছে ঘোড়া ক্রিয়াতে অংশ নিচ্ছে; ষষ্ঠ মর্যাদাক্রমে একটি ঘোড়া যা দরকারী কিছু করছে না তা ভালভাবে স্থাপন করা গুটি নয়। একটি ঘোড়া সাধারণত বোর্ডের প্রান্তে সবচেয়ে খারাপ অবস্থানে থাকে।
ইতিহাস
রাজা ও নৌকা সহ ঘোড়ার চাল যে কোনও দাবা গুটির প্রাচীনতম চাল, এটির চাল ভারতে ৬ষ্ঠ শতাব্দীতে চতুরঙ্গ আবিষ্কারের পর থেকে অপরিবর্তিত রয়েছে।
ইউনিকোড
♘ ইউ + 2658 হোয়াইট দাবা হাতি (এইচটিএমএল & # 9816;)
♞ U + 265E ব্ল্যাক দাবা হাতি (এইচটিএমএল & # 9822;)
ফিলাডেলফিয়া (চলচ্চিত্র)
ফিলাডেলফিয়া জোনাথন ডেমি পরিচালিত ১৯৯৩ সালের মার্কিন নাট্য চলচ্চিত্র। এটি মূলধারার প্রথম চলচ্চিত্র, যাতে এইডস, সমকামিতা প্রদর্শিত হয়েছে। এতে অভিনয় করেন টম হ্যাঙ্কস, ডেনজেল ওয়াশিংটন, জ্যাসন রবার্ডস, ম্যারি স্টিনবার্গেন, আন্তোনিও বান্দেরাস প্রমুখ।
ছবিতে টম হ্যাংকস অ্যান্ড্রু বেকেট নামে এক এইডস্ রোগীর ভূমিকায় অভিনয় করেন এবং শ্রেষ্ঠ অভিনেতার জন্য একাডেমি পুরস্কার লাভ করেন এবং এই ছবির স্ট্রীটস্‌ অফ ফিলাডেলফিয়া গানটির জন্য ব্রুস স্প্রিংস্টিন শ্রেষ্ঠ মৌলিক গানের জন্য একডেমি পুরস্কার লাভ করেন। এছাড়া রন নিসোয়ানার শ্রেষ্ঠ মৌলিক চিত্রনাট্যের জন্য একাডেমি পুরস্কার-এর জন্য মনোনয়ন লাভ করেন।
স্ট্যান পিয়ারসন
{{Infobox Football biography }}
স্ট্যানলি ক্লেয়ার পিয়ারসন (১১ জানুয়ারি ১৯১৯ - ২০ ফেব্রুয়ারি ১৯৯৭ ) ছিলেন একজন ইংরেজ ফুটবল খেলোয়াড়। তিনি স্যালফোর্ডে জন্মগ্রহণ করেছিলেন। ১৯৩৫ সালের ডিসেম্বরে অপেশাদার খেলোয়াড় হিসেবে তিনি ম্যানচেস্টার ইউনাইটেড ক্লাবে যোগ দেন এবং ১৯৩৭ সালের মে মাসে মূল পেশাদার দলে সামিল হন। মূলদলে তার প্রথম খেলা খেলেন ১৯৩৭ সালে চেস্টারফিল্ডের বিপক্ষে। দ্বিতীয় বিশ্বযুদ্ধ তার খেলা থামিয়ে দেয় এবং তিনি ২য়/৪র্থ ল্যাঙ্কাশায়ারে যোগ দেন। যুদ্ধের পর তিনি খেলায় ফিরে আসেন এবং ১৯৪৮ সালে এফএ কাপ ও ১৯৫২ সালে লীগ শিরোপা জিততে ম্যানচেস্টার ইউনাইটেডকে সাহায্য করেন। ১৯৫৩ সালে তিনি ইউনাইটেডের পক্ষে খেলা থেকে অবসর গ্রহণ করেন। এসময়ে তিনি ইউনাইটেড ক্যারিয়ারে ৩৪৩ খেলায় ১৪৮টি গোল করেছেন যা ক্লাবের ইতিহাসে নবম সর্বোচ্চ গোলদাতা হিসেবে তাকে অধিষ্ঠিত করেছে। রুড ভান নিস্তেলরয়ের তুলনায় তিনি মাত্র ২টি গোল কম করেছেন।
তিনি পরবর্তীতে বারি ক্লাবে যোগ দেন এবং প্রতি দুই খেলায় গড়ে একটিরও বেশি গোল করেন। ১৯৫৭ সাল থেকে ১৯৫৯ সাল পর্যন্ত তিনি চেস্টার সিটি ক্লাবে খেলেন এবং এখান থেকেই অবসর নেন। ৪০ বছর বয়সেও ফুটবল লীগে খেলেছেন।
অবসর নেয়ার পর তিনি চেস্টার সিটির ম্যানেজারের দায়িত্ব নেন। দুর্ভাগ্যক্রমে খেলার ফলাফল খুব একটা ভাল হয়নি এবং ১৯৬১ সালের নভেম্বরে লীগের বাইরের দল মরেক্যাম্বের সাথে খেলায় ১-০ গোলে হারার পর তাকে বরখাস্ত করা হয়।
বহিঃসংযোগ
Short biography on official Manchester United website
আফগানিস্তান-চীন সম্পর্ক
আফগানিস্তান - চীনের সম্পর্ক আফগানিস্তানের সঙ্গে চীনের ২০ তম শতাব্দীর অধিকাংশ সময়ে উষ্ণ এবং বন্ধুত্বপূর্ণ ছিল কিন্তু ১৯৭৯ সালে আফগানিস্তান সোভিয়েত আগ্রাসনের শিকার হয়। ফলে চীনের সঙ্গে আফগানিস্তানের সম্পর্ক গুরুতরভাবে কমে যায়। ২১ শতকের সম্পর্কের মধ্যে উল্লেখযোগ্যভাবে উন্নতি হয়েছে। আফগানিস্তান ও চীন দুটি প্রতিবেশী দেশ।
ঐতিহাসিক সম্পর্ক
ইতিহাস জুড়ে, আফগানিস্তান ও চীনের মধ্যকার সম্পর্কগুলি বেশিরভাগই জিনজিয়াং এবং ওয়াকান করিডোরের মাধ্যমে কারওয়ানসদের মাধ্যমে ফল ও চা ব্যবসায়ের ব্যবসা করে।
বৌদ্ধ সন্ন্যাসীরা এখন যে এলাকাটি আফগানিস্তান বৌদ্ধ ধর্মের সিল্ক রোড ট্রান্সমিশনে হান রাজবংশ চীনে জড়িত ছিল। পশ্চিমাঞ্চলীয় হান রাজবংশের রক্ষাকর্তা কুশান সাম্রাজ্যের সীমানা
আফগানিস্তানের তং রাজবংশের অংশে চীনের শোষণকারী চীনের রক্ষাকর্তা জেনারেলের নিয়ন্ত্রণ ছিল। ৬৫৯ খ্রিস্টাব্দে, তোগত, ফেরদৌস এবং তশকেন্ট, সমরকন্দ, বাল্খ, হেরাত ও কাবুলের মতো শহরগুলি সম্রাট গাওজং এর অধীনে রক্ষাকর্তা অংশে পরিণত হয়। আফগানিস্তান এর হেরাত এবং উজবেকিস্তানের বুখারার এবং সমরকান্ড টাং সুরক্ষাকর্তার অংশ হয়ে উঠেছিল। পশ্চিমা তুর্কিদের পরাজয় এবং আরবদের দ্বারা সাসানদদের পরাজয়ের ফলে সম্রাট গাওজংয়ের অধীনে হেরাত, উত্তর-পূর্বাঞ্চলীয় ইরান ও আফগানিস্তান (তুখারস্তান), বোখারা, সমরকন্দ, তাশখন্দ ও সোগিডিয়াঙের অধীনে চীনা সম্প্রসারণকে সহায়তা করেছিল, যা পূর্বে পশ্চিম তুর্কিগুলির অন্তর্গত ছিল॥
দ্বিতীয় বিশ্বযুদ্ধে চীনা মুসলমানরা জাপানের বিরুদ্ধে যুদ্ধ করেছিল। মুসলিম দেশগুলিতে চীনের সমর্থন লাভের লক্ষ্যে, হিউ মুসলিম 馬 賦 良 মা ফুলিয়াং এবং উইঘুর মুসলিম ঈসা ইউসুফ আলপেতক ১৯৩৯ সালে মিশরে, সিরিয়া ও তুরস্ক সফর করেন। [7] হিন্দু নেতৃবৃন্দ রবীন্দ্রনাথ ও গান্ধী ও মুসলিম জিন্নাহ উভয়ই চীনা মুসলমান প্রতিনিধিদলের সাথে মা ফুলিয়াংয়ের সাথে যুদ্ধের বিষয়ে আলোচনা করেন, তুরস্কের তুরস্কের তুরস্কের মুসলমান মুসলমান প্রতিনিধিদলের সাথে দেখা করেন। চীনের সংবাদপত্রের সফর রিপোর্ট করেছে। মা ফুলিয়াং এবং ঈসা ঝু জিয়াউয়ার জন্য কাজ করছিলেন।
সিরিয়ার সংবাদপত্রগুলিতে জাপানের যুদ্ধপরাধীদের দ্বারা চীনা মুসলমানদের বোমা হামলার খবর পাওয়া যায়। আফগানিস্তান, ইরান, ইরাক, সিরিয়া এবং লেবানন সবাই প্রতিনিধিদলের দ্বারা ভ্রমণ করেন। ১৯৩৯ সালের মে মাসে মিশরের মধ্য দিয়ে আসার পর পররাষ্ট্র মন্ত্রী, প্রধানমন্ত্রী এবং তুরস্কের রাষ্ট্রপতি চীনের মুসলিম প্রতিনিধিদের সাথে সাক্ষাত করেন। গান্ধী ও জিন্নাহ হুই মা ফুলিয়াং এবং উইঘুর ঈসা আল্পটিকিনের সাথে দেখা করেন।
সেংকাং স্পোর্টস সেন্টার
সেনগাং স্পোর্টস সেন্টার (Pusat Sukan dan Rekreasi Sengkang ; விளையாட்டு மற்றும் பொழுதுபோக்கு மையம்), পূর্বে সেংকাং স্পোর্টস এবং বিনোদন কেন্দ্র হিসাবে পরিচিত ছিল। এটি সিঙ্গাপুর নিউ টাউনের অ্যাঙ্করভালেতে অবস্থিত একটি স্পোর্টস কমপ্লেক্স। এটি ২০০৭ সালের শেষদিকে খোলার কথা ছিল, তবে এর উদ্বোধনটি ২০০৮ সালের মাঝামাঝি পর্যন্ত বিলম্বিত হয়েছিল।
ইতিহাস
সেংকাং স্পোর্টস সেন্টার পাসির রিস-পুংগোল গ্রুপ রিপ্রেজেন্টেশন কনস্টিটুয়েনসির আওতায় নতুন সেংকাং শহরে সুযোগ-সুবিধার উন্নয়ন পরিকল্পনার অংশ হিসাবে নির্মিত হয়েছিল, যাতে ব্যয় হয়েছিল ১ বিলিয়ন সিঙ্গাপুরি ডলার। পিপলস অ্যাসোসিয়েশন এবং সিঙ্গাপুর স্পোর্টস কাউন্সিল কমপ্লেক্সের পরিকল্পনার সাথে জড়িত ছিল এবং ২০০০ দশকের গোড়ার দিকে সিঙ্গাপুরের অর্থনৈতিক মন্দা সত্ত্বেও প্রকল্পটি নিয়ে এগিয়ে যায়। কমপ্লেক্সটি নির্মাণে সহায়তা করার জন্য তৃণমূল নেতারা তহবিল সংগ্রহের প্রচারণা শুরু করেছিলেন।
যদিও স্পোর্টস কমপ্লেক্সটি প্রাথমিকভাবে ২০০৪ সালে প্রস্তুত হওয়ার পরিকল্পনা করা হয়েছিল, তথাপি নির্মাণ কাজ ২০০৬ সালে শুরু হয়েছিল। ২ এপ্রিল ২০০৬-এ সেংকাং স্পোর্টস সেন্টারের মূল ভিত্তিপ্রস্তর স্থাপন অনুষ্ঠান অনুষ্ঠিত হয়েছিল, এতে অং মো কিও গ্রুপের প্রতিনিধি এবং সংসদ সদস্য উই সিউ কিম উপস্থিত ছিলেন । ৪৮.৭ মিলিয়ন সিঙ্গাপুরি ডলারের কমপ্লেক্সটির নকশা করেছিল আর্কিটেকচারাল ফার্ম এলটি অ্যান্ড টি আর্কিটেক্টস। এটি ২০০৭ সালে এর কাজ শেষ হয়েছিল।
সু্যোগ - সুবিধা
সানগেই পাংগোলের পাশের ৪ হেক্টর জমির উপর অবস্থিত, সেংকাং স্পোর্টস সেন্টারে একটি কমিউনিটি ক্লাব রয়েছে এবং এতে চারটি সুইমিং পুল এবং পাঁচটি পানির স্লাইড রয়েছে। স্লাইডগুলির একটিতে ইস্ট কোস্ট পার্কের মতো চারটি রঙ রয়েছে যা এখন বন্ধ। এটির আরও আছে একটি ইনডোর স্পোর্টস হল এবং একটি কৃত্রিম ফুটবল মাঠ এবং হকি পিচ বর্তমানে জুনিয়র হকি দল অনুশীলনের জন্য ব্যবহার করে এবং পুংগোল প্রাথমিক বিদ্যালয় ১২,০০০ বর্গ মিটার (১২৯,১৭০ বর্গফুট) দখল করে রয়েছে।
চারতলা অ্যাঙ্করভ্যালে কমিউনিটি ক্লাবটি সিঙ্গাপুরের প্রথম কমিউনিটি সেন্টার যা নদীর পাশে নির্মিত এবং একটি স্পোর্টস কমপ্লেক্সের সাথে অবস্থিত। উপলভ্য সুবিধাগুলির মধ্যে রয়েছে একটি মাল্টি মিডিয়া কক্ষ, একটি চা আর্টস কক্ষ, খেলার কক্ষ, একটি বৃহৎ বহুমুখী হল এবং একটি পড়ার ও অধ্যয়ন ক্ষেত্র এবং একটি ছাদের টেরেস। আরও আছে একটি রিভারফ্রন্ট ক্যাফে এবং খাওয়ার আউটলেট।
ইনডোর স্পোর্টস হলটি ১২টি ব্যাডমিন্টন কোর্টের জন্য উপযুক্ত করে তৈরী করা এবং এটি বাস্কেটবল এবং ভলিবল জন্যও ব্যবহার করা যেতে পারে। রয়েছে সঙ্কোচনীয় আসন, যাতে ২০০ দর্শক বসতে পারে। অন্যান্য অভ্যন্তরীণ সুবিধাগুলির মধ্যে রয়েছে নৃত্যের স্টুডিও এবং একটি ব্যায়ামাগার, যা ব্যাডমিন্টন কোর্টের সাথে ইনডোর স্পোর্ট হলে অবস্থিত।
লোকেরা যাতে পানির খেলা এবং অন্যান্য ক্রিয়াকলাপে অংশ নিতে পারে তার জন্য স্পোর্টস কমপ্লেক্সটিকে অদূর ভবিষ্যতে পাংগোল জলাধারের একটি কৃত্রিম দ্বীপের সাথে যুক্ত করা হবে। একটি পার্ক সংযোগকারী রাস্তা, যা পথচারী এবং সাইকেল চালকদের জন্য একটা টানা ফুটপাথ, সমস্ত সুযোগ-সুবিধাকে যুক্ত করে নদীর তীর ধরে চলবে। অ্যাঙ্করভ্যালে কমিউনিটি ক্লাব পরিবেশ ও জল সম্পদ মন্ত্রক এবং পাবলিক ইউটিলিটি বোর্ডের সক্রিয়, সুন্দর ও পরিষ্কার জলীয় কর্মসূচির অধীনে সুনগেই পাংগোলকে গ্রহণ করেছে এবং নদীর প্রাকৃতিক পরিবেশ রক্ষায় অগ্রণী ভূমিকা নিয়েছে।
সেংকাং স্পোর্টস সেন্টারে পাবলিক সুইমিং পুলগুলি ২০০৮ সালের ১ আগস্ট থেকে কাজ শুরু করেছে। ৫৭ অ্যাঙ্করভালে রোডে অবস্থিত, সেংকাং সুইমিং কমপ্লেক্সটি ফার্মওয়ে এলআরটি স্টেশন থেকে সামান্য দূরে অবস্থিত। এটি সোমবার রক্ষণাবেক্ষণের জন্য বন্ধ থাকে। এর স্লাইডগুলির ৩টি স্তর রয়েছে: প্রথম স্তরে রয়েছে ১জন আরোহী ধারণক্ষমতা সম্পন্ন স্পিড স্লাইড এবং টানেল স্লাইড, দ্বিতীয় স্তরে রয়েছে একসাথে ৪জন আরোহী ধারণক্ষমতা সম্পন্ন বহুবর্ণের স্লাইড। সবশেষে, তৃতীয় স্তরে রয়েছে ২জন আরোহী ধারনক্ষমতা সম্পন্ন টুইস্টার স্লাইড।
বীরেন চট্টোপাধ্যায়
বীরেন্দ্রনাথ চট্টোপাধ্যায় ( ৩১ অক্টোবর, ১৮৮০―৬ এপ্রিল ১৯৩৭) একজন আন্তর্জাতিক খ্যাতিসম্পন্ন কমিউনিস্ট বিপ্লবী। চট্টো নামে বিপ্লবী মহলে পরিচিত ছিলেন।
বংশ পরিচয়
পিতা শিক্ষাবিদ ও ব্রাহ্ম সমাজ সংস্কারক অঘোরনাথ চট্টোপাধ্যায়। প্রথম ভারতীয় ডি এস সি। দিদি সরোজিনী নায়ডু দেশনেত্রী, ছোট বোন সুহাসিনী বোম্বাই ট্রেড ইউনিয়নের সংগঠক। অপর ভাই হরীন্দ্রনাথ চট্টোপাধ্যায় একাধারে কবি, রাজনীতিজ্ঞ, নাটক ও চলচ্চিত্র জগতেও পরিচিত। বীরেন্দ্রনাথ বিবাহ করেছিলেন সোভিয়েত দেশে লিভিয়া এডোয়ার্ডেভনার কে।
ইংল্যান্ডে বিপ্লবী কার্যকলাপ
১৯০১ সালে আই সি এস পরীক্ষা দিতে বিলেত গিয়ে সক্রিয় রাজনীতিতে জড়িয়ে পড়েন। তার আলাপ হয় প্রবাসী বিপ্লবী শ্যামজী কৃষ্ণ বর্মার সাথে। তার প্রতিষ্ঠিত পত্রিকা ইন্ডিয়ান সোসিওলোজিস্ট পরিচালনার দায়িত্ব ছিল বীরেন চট্টোপাধ্যায়ের হাতে। ১৯০৬ সালে বিখ্যাত তুর্কি নেতা মোস্তফা কামাল আতাতুর্কের সাথেও যোগাযোগ হয় এবং ভারতের জাতীয় মুক্তি আন্দোলনে তার সাহায্য প্রার্থনা করেন বীরেন্দ্রনাথ। ইউরোপে ব্রিটিশবিরোধী সংবাদপত্র 'তলোয়ার' এর সাথে জড়িত ছিলেন। ১৯০৯ সালে বিপ্লবী মদন লাল ধিংড়া কার্জন উইলিকে হত্যা করলে ধরপাকড় শুরু হয় এবং বীরেন্দ্রনাথ চলে আসেন প্যারিসে।
প্যারিসে বিপ্লবী কার্যকলাপ
মাদাম কামা বা ভিকাজী রুস্তম কামা ও সর্দার সিং রানার সাথে তার আলাপ হয়, ফরাসী সোসালিস্ট পার্টিতে বীরেন্দ্রনাথও যোগ দেন ১৯১০ সালে। ভারতীয় ও বাংলার বিপ্লববাদীদের সাথে এই সময় ঘনিষ্ঠ যোগাযোগ ছিল।
বার্লিন কমিটি
১৫ দফা চুক্তির ভিত্তিতে জার্মান সরকার ভারতীয় বিপ্লবীদের সাহায্যের প্রতিশ্রুতি দেয়। ভূপেন্দ্রনাথ ও অবিনাশচন্দ্র ভট্টাচার্যের চেষ্টায় ইন্ডিয়ান ইন্ডিপেন্ডেন্স কমিটি গঠিত হয় যা ইতিহাসে বার্লিন কমিটি নামে পরিচিত। ১৯১৬ পর্যন্ত এই কমিটির সম্পাদক ছিলেন বীরেন্দ্রনাথ চট্টোপাধ্যায়। ফ্রান্সে কাজ করার সময় নানা দেশের বিপ্লবী নেতাদের সাথে আগেই পরিচয় হয়েছিল, সেই সূত্রে প্রথম বিশ্বযুদ্ধের সুযোগ নিয়ে ভারতে সর্বাত্মক বিপ্লব প্রচেষ্টায় বীরেন্দ্রনাথ পৃথিবীর বহু দেশে যাত্রা করেন। গদর পার্টি র বিপ্লবীরাও এতে সাড়া দেন।১৯১৬ তে ড. ভূপেন্দ্রনাথ দত্তকে সাথে নিয়ে ইস্তাম্বুল, আফগানিস্তান, তুর্কি যান। উদ্দেশ্য সশস্ত্র মুক্তিবাহিনী গড়া। যদিও তা সফল হয়নি। দ্বিতীয় বিশ্বযুদ্ধ-এর র শেষে বার্লিন কমিটির কার্যকলাপ শেষ হয়।
রাশিয়ায় ও অন্যান্য দেশে প্রতিনিধিরূপে
স্টকহমে ১৯১৭ খ্রিষ্টাব্দে যে শান্তি সম্মেলন হয় তাতে যোগদান। ১৯২০ সালে বিপ্লবোত্তর রাশিয়ায় যান সমাজতন্ত্রের প্রতি গভীর আকর্ষনে। মস্কো সফরে তার সংগী ছিলেন আমেরিকান শ্রমিক নেত্রী এগনেস স্মেডলী। ১৯২১ সালে তৃতীয় আন্তর্জাতিকের তৃতীয় সম্মেলনে ভারতীয় বিপ্লবীদের পক্ষে যোগদান। ১৯২৬ এ রবীন্দ্রনাথ ঠাকুরের মাধ্যমে লর্ড সত্যেন সিংহের দ্বারা ভারতে ফেরার অনুমতি চেয়েও ব্যার্থ হন। ১৯২৭ এ ব্রাসেলসে জার্মান কমিউনিস্ট পার্টির নেতা উইলি মুনজেনবার্গের পরিচালনায় যে সাম্রাজ্যবাদ বিরোধী সংঘ স্থাপিত হয় তার অন্যতম সম্পাদক ছিলেন বীরেন্দ্রনাথ চট্টোপাধ্যায়। ১৯৩২ এ হিটলারের ক্ষমতা দখলের পূর্বেই সোভিয়েত বন্ধুদের পরামর্শে জার্মানি ছেড়ে রাশিয়ায় ফিরে আসেন এবং ১৯৩৩ এ যোগ দেন লেনিনগ্রাদ 'ইন্সটিটিউট অফ এথনোগ্রাফি'তে ভারতীয় বিভাগের প্রধান পদে।
মৃত্যু
১৯৩৭ সালে রাশিয়ার সিক্রেট পুলিশ তাকে গ্রেপ্তার করে অজ্ঞাত জায়গায় নিয়ে যায়। মৃত্যুর কারণ ও স্থান অজানা। ১৯৫৮ সালে ক্রুশ্চেভে র আমলে তার বিধবা পত্নী কে জানানো হয় বীরেন্দ্রনাথ চট্টোপাধ্যায়'কে মরনোত্তর স্বীকৃতি প্রদান করা হচ্ছে। সোভিয়েত পার্টি কংগ্রেসের পূনর্বিচারে তিনি নীতিনিষ্ঠ কমিউনিস্ট হিসেবে পূর্ণ মর্যাদায় প্রতিষ্ঠিত।
থ্যাঙ্কস গিভিং ডে
থাম্ব|থ্যাংকস গিভিং ডে পশ্চিমা বিশ্বের লোকেদের  কাছে একটি জনপ্রিয় ধর্মীয় ও সাংস্কৃতিক উৎসব।  এই উৎসবে পবিবারে সকলে একত্র হয়ে  তাদের দিন টি পালন করেন, তাদের সাথে থাকেন, প্রতিবেশী, বন্ধু বান্ধব সহ সকলেই,তারা  একসাথে টেবিলে বসে তাদের সুস্বাদ খাবার উপোভোগ করে থাকেন। প্রত্যেক বছরে নভেম্বর মাসের ৪র্থ বৃহস্পতিবারে আমেরিকায় এবং অক্টোবরের ২য় সোমবারে কানাডায় এই দিনটি পালন করা হয়। থ্যাংকস গিভিং ডে-কে অনেকে আবার দ্য টার্কি ডেও বলে থাকে। ঐতিহাসিকভাবে থ্যাংকস গিভিং ডে ধর্মীয় ও সাংস্কৃতিক একটা অনুষ্ঠান।
থ্যাংকস গিভিং ডে'র মূল উদ্দেশ্য, পরিবার, প্রতিবেশী, বন্ধু-বান্ধবসহ সবাই একত্রিত হয়ে সবার জীবনের প্রতিটি সাফল্যের জন্য এবং দেশ ও জাতির সাফল্যের জন্য ঈশ্বরকে ধন্যবাদ জানান। খাবারের তালিকায় থাকে টার্কি রোস্ট, ক্র্যানবেরি সস, মিষ্টি আলুর ক্যান্ডি, স্টাফিং, ম্যাশড পটেটো এবং ঐতিহ্যবাহী পামকিন পাই। টার্কি ময়ূরর মতো বড় সাইজের বনমোরগ।
= ইতিহাস = ১৬২০ সালে ‘মে ফ্লাওয়ার’ নামের এক জাহাজে চড়ে ১০২ জন নানা ধর্মের মানুষ স্বাধীনভাবে ধর্ম চর্চা করার জন্য ইংল্যান্ড ছেড়ে নতুন আশ্রয়ের সন্ধানে বের হয়েছিলেন। কয়েকমাস পর তারা ম্যাসাচুসেটস বেতে এসে থামেন। যাত্রীদের অনেকেই অর্ধাহারে ও শীতের কোপে অসুস্থ ও দুর্বল হয়ে পড়েছিল। তাদের মধ্যে যারা সুস্থ ছিলেন তারা জাহাজ থেকে তীরে এসে নামেন। ওখানেই তারা প্লিমথ নামে একটি গ্রাম গড়ে তোলেন। স্কোয়ান্তো নামের এক উপজাতি আমেরিকান ইন্ডিয়ানের সঙ্গে তাদের পরিচয় হয়। স্কোয়ান্তো তাদের নিজে হাতে শিখিয়ে দেয় কীভাবে কর্ন চাষ করতে হয় বা মাছ ধরতে হয় এবং কীভাবে ম্যাপল গাছ থেকে রস সংগ্রহ করতে হয়।
১৬২১ সালের নভেম্বরে প্লিমথবাসী তাদের উৎপাদিত শস্য কর্ন নিজেদের ঘরে তুলতে পেরেছিল। কর্নের ফলন এত বেশি ভালো হয়েছিল যে, গভর্নর উইলিয়াম এ উপলক্ষে সব আদিবাসী এবং নতুন প্লিমথবাসীর সৌজন্যে ভূরিভোজের আয়োজন করেছিল। ওই অনুষ্ঠানে সবাই প্রথমে ঈশ্বরকে ধন্যবাদ জানান তাদের সুস্থভাবে বাঁচিয়ে রাখার জন্য ও এমন সুন্দর শস্য দান করার জন্য। তারপর উপস্থিত সবাই সবাইকে ধন্যবাদ জানান সারা বছর একে অপরকে সাহায্য-সহযোগিতা করার জন্য। এই অনুষ্ঠানটি আমেরিকার প্রথম থ্যাংকস গিভিং ডে হিসেবে স্বীকৃতি পায়।
= সরকারি ছুটি = ১৮১৭ সালে নিউইয়র্কে সর্ব প্রথম ‘থ্যাংকস গিভিং ডে’ অফিসিয়ালি সরকারি ছুটির দিন হিসেবে স্বীকৃতি পায়। এরপর ১৮২৭ সালে বিখ্যাত নার্সারি রাইম ‘মেরি হ্যাড আ লিটল ল্যাম্ব’ রচয়িতা সারাহ যোসেফা উদ্যোগ নেন, যেন ‘থ্যাংকস গিভিং ডে’-কে জাতীয় ছুটির দিন হিসেবে ঘোষণা করা হয়। দীর্ঘ ৩৬ বছর সারাহ যোসেফা একটানা প্রচারাভিযান চালান থ্যাংকস গিভিং ডের পক্ষে। ১৮৬৩ সালে তৎকালীন প্রেসিডেন্ট আব্রাহাম লিংকন শেষ পর্যন্ত সারাহ যোসেফের আবেদন গুরুত্ব সহকারে গ্রহণ করেন এবং নভেম্বর মাসের শেষ বৃহস্পতিবারকে ‘থ্যাংকস গিভিং ডে’ হিসেবে সরকারি ছুটির দিন ঘোষণা দেন, কিন্তু ১৯৩৯ সালে তৎকালীন মার্কিন প্রেসিডেন্ট ফ্রাঙ্কলিন রুজভেল্ট তখনকার অর্থনৈতিক মন্দা কাটিয়ে ওঠার লক্ষে এ ছুটি এক সপ্তাহ এগিয়ে আনার ঘোষণা দেন এবং এরপর থেকে নভেম্বর মাসের চতুর্থ বৃহস্পতিবার ‘থ্যাংকস গিভিং ডে’ পালিত হয়।
অস্ট্রেলিয়ার জার্মান নিউ গিনি দখল
অস্ট্রেলিয়ার জার্মান নিউ গিনি দখল ছিল প্রশান্ত মহাসগরীয় উপনিবেশ জার্মান নিউ গিনির কর্তৃত্ব গ্রহণ করা, অস্ট্রেলীয় নৌ ও সামরিক অভিযান বাহিনী নামে পরিচিত অস্ট্রেলিয়া থেকে একটি অভিযাত্রী বাহিনী ১৯১৪ সালের সেপ্টেম্বর - নভেম্বরে এটি দখল করে।
জার্মান নিউ গিনি
জার্মান নিউ গিনি (জার্মান: ডয়চে-নেউগুয়েনিয়া) ১৮৮৪ সাল থেকে একটি জার্মান সাম্রাজ্যের আশ্রিত রাজ্য ছিল। জার্মান নিউ গিনি নিউ গিনির উত্তর-পূর্বাঞ্চলের অঞ্চল (জার্মান: কায়জার-উইলহেমসল্যান্ড) এবং বিসমার্ক দ্বীপপুঞ্জের নিকটবর্তী নিউ ব্রিটেন (জার্মান: নেও-পোমের্ন) এবং নিউ আয়ারল্যান্ড (জার্মান: নেও-মেকলেনবার্গ) নিয়ে গঠিত। জার্মান সামোয়া বাদ দিয়ে অন্যান্য পশ্চিম প্রশান্ত মহাসাগরীয় জার্মান দ্বীপপুঞ্জের সাথে তারা জার্মান সাম্রাজ্যের প্রশান্ত মহাসাগরীয় আশ্রিত রাজ্য গঠন করেছিল। এই আশ্রিত রাজ্যের মধ্যে জার্মান সলোমন দ্বীপপুঞ্জ, ক্যারোলিন দ্বীপপুঞ্জ, পালাউ, মারিয়ানা দ্বীপপুঞ্জ (গুয়াম বাদে), মার্শাল দ্বীপপুঞ্জ এবং নাউরু অন্তর্ভুক্ত ছিল। জার্মান সাম্রাজ্যের নিউ গিনিতে পলিজিট্রুপ্পি নামে একটি আধাসামরিক পুলিশ বাহিনী ছিল; সাধারণত শৃঙ্খলা বজায় রাখতে এবং বিদ্রোহ দমন করার জন্য এই বাহিনী ব্যবহৃত হত। বিটা পাকায় পলিজিট্রুপ্পিতে প্রায় ৫০ জন জার্মান অফিসার, এনসিও এবং সংরক্ষিত সেনাদল এবং ২৪০ জন স্থানীয় পুলিশ সেনা ছিল। জার্মান পূর্ব এশীয় ক্রুজার স্কোয়াড্রন কর্তৃক ব্যবহারের জন্য রাবুলে প্রচুর কয়লা মজুদ করা হয়েছিল।
সামরিক পরিস্থিতি
প্রথম বিশ্বযুদ্ধ আরম্ভ হওয়ার পর জার্মান পূর্ব এশিয়া স্কোয়াড্রন সাঁজোয়া ক্রুজার স্কারনহর্স্ট ও জেনিসেনা এবং হালকা ক্রুজার নুরেনবার্গ, লিপজিগ, ড্রেসডেন এবং এমডেনের সমন্বয়ে ভাইস-অ্যাডমিরাল ম্যাক্সিমিলিয়ান ফন স্পি-র অধীনে প্রশান্ত মহাসাগরের উদ্দেশ্য যাত্রা করে। ব্রিটেন ইতোমধ্যে ব্রিটিশ নিয়ন্ত্রিত অঞ্চলগুলির মধ্য দিয়ে যাওয়া সমস্ত জার্মান অন্তঃসামুদ্রিক তার কেটে ফেলেছিল। এই অঞ্চলে মিত্রশক্তির বাণিজ্যিক জাহাজসমূহের বিরুদ্ধে সম্ভাব্য আক্রমণ সম্পর্কে উদ্বিগ্ন ব্রিটেন অস্ট্রেলিয়াকে প্রশান্ত মহাসাগরে অবস্থিত জার্মান বেতারকেন্দ্রসমূহ এবং কয়লা বোঝাই করার কেন্দ্রসমূহ ধ্বংস করার জন্য অনুরোধ করেছিল।
অস্ট্রেলিয়া দ্রুত প্রথম ব্যাটালিয়ন, এএনএমইএফ নামে পরিচিত সিডনিতে তালিকাভুক্ত ১,০০০ সদস্যের পদাতিক সেনার একটি ব্যাটালিয়ন এবং ৫০০ সংরক্ষিত নৌ-সেনাদল ও প্রাক্তন নাবিক যারা পদাতিক হিসাবে কাজ করবে তাদের নিয়ে অস্ট্রেলীয় নৌ ও সামরিক অভিযান বাহিনী (এএনএমইএফ) গঠন করেছিল। কুইন্সল্যান্ড ভিত্তিক কেনেডি রেজিমেন্ট থেকে মিলিশিয়ার আরও একটি ব্যাটালিয়নকে দ্রুত গ্যারিসন থার্সডে দ্বীপে প্রেরণ করা হয়েছিল, এই বাহিনীতেও ৫০০ স্বেচ্ছাসেবী ছিল। এএনএমইএফকে ছয় মাসের মধ্যে জার্মান সাম্রাজ্যের প্রশান্ত মহাসাগরীয় আশ্রিত রাজ্যসমূহ দখল করার দায়িত্ব দেওয়া হয়েছিল। এর মধ্যে ছিল জার্মান পূর্ব এশিয়া স্কোয়াড্রনকে সহায়তাদানকারী বেতারকেন্দ্রসমূহ এবং কয়লা বোঝাই করার কেন্দ্রসমূহ দখল বা ধ্বংস করা।
ডেস্ট্রয়ার রাতে জার্মান পূর্ব এশিয়া স্কোয়াড্রনকে অনুসন্ধান করতে সিম্পসন পোতাশ্রয় এবং মাতুপি পোতাশ্রয়ে প্রবেশ করে। রাবুলে অবস্থিত ডাকঘরের টেলিফোন এবং ২০ মাইল (৩২ কিলোমিটার) দক্ষিণ-পূর্বে জার্মান গর্ভনটোরিয়াল রাজধানী হারবার্তশোহে (বর্তমানে কোকোপো) ধ্বংস করতে ডেস্ট্রয়ার থেকে অবতরণকারী দলসমূহকে উপকূলে পাঠানো হয়। বেতার কেন্দ্র শনাক্ত করতে অক্ষম অস্ট্রেলিয়ান যুদ্ধজাহাজগুলি প্রত্যাহারের আগে, বেতার কেন্দ্র চালিয়ে যেতে থাকলে নিকটবর্তী জনবসতিগুলিতে বোমাবর্ষণ করার হুমকি দেয়।
বিটা প্যাকার যুদ্ধ
১৯১৪ সালের ১১ সেপ্টেম্বর অস্ট্রেলিয়ার জার্মান বেতার কেন্দ্র দখলের চেষ্টা করার সময় বিটা প্যাকা যুদ্ধ সংঘটিত হয়। জার্মান কর্মকর্তা এবং মেলানেশিয় পুলিশদের সমন্বয়ে গঠিত একটি মিশ্র বাহিনী শক্তিশালী প্রতিরোধ গড়ে তুলেছিল এবং অস্ট্রেলিয়দের তাদের লক্ষ্য পথে লড়াই করতে বাধ্য করেছিল। একদিন লড়াইয়ের পর উভয় পক্ষই হতাহতের শিকার হয়, অগণিত অস্ট্রেলীয় বাহিনী অবশেষে বেতার কেন্দ্র দখল এবং ধ্বংস করতে সফল হয়।
তোমা অবরোধ
এএনএমইএফের সৈন্যরা তোমা ঘেরাও করলে ১৯১৪ সালের ১৪ থেকে ১৭ সেপ্টেম্বরের মধ্যে তোমা অবরোধের আওতায় আসে। অবশেষে তারা ভারি কামান থেকে গোলাবর্ষণ করার জন্য ১২-পাউন্ডের ফিল্ড খণ্ড নিয়ে আসার ফলে জার্মান গ্যারিসন আত্মসমর্পণের বিষয়ে আলোচনা করতে রাজি হয়।
মাদাং
১৯১৪ সালের ২৪ সেপ্টেম্বর কোন ধরনের বাধা ছাড়াই মাদাং দখল করা হয়।
ফলাফল
অসাধারণ গতিতে সংগঠিত এবং সমাপ্ত, অস্ট্রেলিয়া কর্তৃক পরিচালিত প্রথম স্বতন্ত্র সামরিক অভিযান হিসাবে জার্মান নিউ গিনি দখল গুরুত্বপূর্ণ ছিল।
প্রায় ২০ জন স্থানীয় পুলিশ সদস্য সহ জার্মান অফিসার লেফটেন্যান্ট হারমান দেৎ্জনার নিউ গিনির অভ্যন্তুরে ধরা পড়েন এবং পুরো যুদ্ধে বিরত থাকার ব্যবস্থা করা হয়। ১৯১৯ সালের ভার্সাই চুক্তির পর বিজয়ী মিত্ররা জার্মানির সমস্ত ঔপনিবেশিক সম্পদ নিজেদের মধ্যে ভাগ করে নেয়। জার্মান নিউ গিনি অস্ট্রেলীয় প্রশাসনের অধীনে সম্মিলিত জাতিপুঞ্জ-এর তত্ত্বাবধানকারী অঞ্চল নিউ গিনি অঞ্চলে পরিনত হয়।
কাশ্মীরে ইসলাম
কাশ্মীরে ইসলাম প্রধান ধর্ম। ২০১৪ সালের হিসাবে, এই অঞ্চলের জনসংখ্যার ৯৭.১৬% মুসলিম। চতুর্দশ শতাব্দীর গোড়ার দিকে ইসলাম, মধ্য এশিয়া এবং পারস্য থেকে আগত মুসলিম সুফি প্রচারক মীর সাঈদ আলি শাহ হামদানির আগমনের সাথে সাথে এই অঞ্চলে এসেছিল। কাশ্মীরি মুসলমানদের বেশিরভাগই সুন্নি মুসলমান এবং শিয়ারা মুসলিম জনসংখ্যার ১০ শতাংশেরও কম। তারা নিজেদের মাতৃভাষায় "কোশুর" বলে উল্লেখ করে।    কাশ্মীরের অ-কাশ্মীরি মুসলমানদের মধ্যে রয়েছে আধা-যাযাবর গোপালক এবং রাখাল, যারা গুজ্জার এবং বাকারওয়াল সম্প্রদায়ের অন্তর্গত।
ইসলামী যোগাযোগের প্রাথমিক সময়কাল
৮ম শতাব্দীতে, কাশ্মীর রাজ্য বিজয়ের লক্ষ্যে বেশ কয়েকটি আক্রমণের শিকার হয়েছিল। মুহাম্মাদ বিন কাসিমের নেতৃত্বে আরবরা যারা সিন্ধুতে নিজেদের প্রতিষ্ঠা করেছিল (৭১১-১৩ খ্রিঃ) কাশ্মীর জয়ের জন্য বেশ কিছু প্রচেষ্টা করেছিল। কিন্তু মুহাম্মাদ বিন কাসিমকে উমাইয়া খলিফা দামেস্কে ফেরত পাঠান ফলে আক্রমণ কিছুদিনের জন্য বন্ধ হয়ে যায়। খলিফা হিশামের শাসনামলে (৭২৪-৪৩ খ্রিস্টাব্দ) আরবরা গভর্নর জুনায়েদের উচ্চাকাঙ্ক্ষী ও উদ্যমী নেতৃত্বে আবার কাশ্মীরের দিকে অগ্রসর হয়। কাশ্মীরের রাজা ললিতাদিত্য মুক্তপিদা (৭২৪-৬০ খ্রিঃ), জুনাইদকে পরাজিত করেন এবং তার রাজ্য দখল রক্ষা করেন। যাইহোক, এই বিজয় নির্ধারক ছিল না কারণ আরবদের দ্বারা আক্রমণের আরও প্রচেষ্টা করা হয়েছিল, কিন্তু ললিতাদিত্য এই অগ্রগতির জোয়ারকে আটকাতে সক্ষম হয়েছিলেন। কাশ্মীর রাজ্য আক্রমণের একটি শেষ প্রচেষ্টা করেন হিশাম ইবনে আমর আল-তাগলিবি, যিনি খলিফা মনসুর (৭৫৪-৭৫ খ্রিঃ) দ্বারা নিযুক্ত সিন্ধুর গভর্নর ছিলেন। যদিও তিনি হিমালয়ের দক্ষিণ ঢাল পর্যন্ত পৌঁছেছিলেন, যা কাশ্মীর রাজ্যের একটি অংশ ছিল, তিনি উপত্যকায় প্রবেশ করতে এবং দখল করতে ব্যর্থ হন।
আরবদের পরে, গজনভিদরা কাশ্মীর জয় করার চেষ্টা করেছিল। গজনীর মাহমুদ, রাজা জয়পালকে (১০০২ খ্রিঃ), ওয়াইহান্দের (আধুনিক পাকিস্তানের পেশোয়ারের কাছে) শাসককে পরাজিত করেন।  জয়পালের পুত্র এবং উত্তরাধিকারী আনন্দপালও ১০০৯ খ্রিস্টাব্দে মাহমুদের হাতে একটি বিপর্যয়কর পরাজয়ের শিকার হন এবং কয়েক বছর পরে তিনি মারা যান। আনন্দপালের পুত্র ত্রিলোচনপাল, যার প্রভাবের ক্ষমতা এখন শুধুমাত্র লবণ সীমার (একটি পর্বতশ্রেণী) মধ্যেই সীমাবদ্ধ ছিল ফলে তিনি কাশ্মীরের রাজা সম্গ্রামরাজার (১০০৩-২৮ খ্রিঃ) কাছে মাহমুদের বিরুদ্ধে সাহায্যের জন্য আবেদন করেন। সম্গ্রামরাজা একটি বিশাল সেনা দল পাঠানো হয়, যারা ত্রিলোচনপালের বাহিনীতে যোগ দিয়েছিল, তবে তাদের সম্মিলিত বাহিনী মাহমুদের কাছে পরাজিত হয় এবং ১০১৪ সালে মাহমুদ কাশ্মীরের দিকে অগ্রসর হন এবং তোশাময়দান গিরিপথ দিয়ে রাজ্যে প্রবেশের চেষ্টা করেন। শক্তিশালী লোহারকোট দুর্গ দ্বারা তার অগ্রগতি রোধ করে ও তিনি এক মাস দুর্গ অবরোধ করেন। প্রবল তুষারপাতের কারণে মাহমুদের যোগাযোগ বিচ্ছিন্ন হয়ে পড়ায় তিনি পিছু হটতে বাধ্য হন। যাইহোক, সুলতান আবার সেপ্টেম্বর-অক্টোবর, ১০২১ খ্রিস্টাব্দে কাশ্মীর আক্রমণ করতে রওয়ানা হন, কিন্তু খারাপ আবহাওয়ার কারণে আবার পিছু হটতে বাধ্য হন।
মুসলিম শাসন প্রতিষ্ঠা ও ইসলাম গ্রহণ
সুলতান মাহমুদের বিজয়ের চেষ্টার পর, ১৩২০ সাল পর্যন্ত ভারতের সমভূমিকে লক্ষ্য করে যে আগ্রাসন চালানো হয়েছিল, তা দ্বারা কাশ্মীর সাধারণত প্রভাবিত হয়নি। লোহারা (১০০৩-১৩২০) এই সময়কালে শাসন করে এবং কাশ্মীরের হিন্দু রাজবংশের মধ্যে শেষ ছিল।১৩২০ খ্রিষ্টাব্দের বসন্তে জুলজু নামে এক মঙ্গোল সর্দার ঝিলাম উপত্যকার পথ দিয়ে কাশ্মীর আক্রমণ করে। লোহারাদের শেষ শাসক সুহাদেভা (শাসন ১৩০১-২০) প্রতিরোধ সংগঠিত করার চেষ্টা করেন, কিন্তু জনগণের মধ্যে তাঁর অজনপ্রিয়তার কারণে ব্যর্থ হন। এই অজনপ্রিয়তার কারণ ছিল লোহারা রাজবংশের শেষ সময়ে আর্থিক ভঙ্গুরতা এবং সাধারণ দুঃশাসন বিদ্যমান ছিল। জুলজুর আক্রমণে বিপর্যয় সৃষ্টি হয় এবং সুদেব কিস্তওয়ারে পালিয়ে যান। লাদাখি প্রধানের পুত্র রিঞ্চান, যিনি রামচন্দ্র (কাশ্মীরের প্রধানমন্ত্রী) দ্বারা আইন-শৃঙ্খলা প্রতিষ্ঠার জন্য নিযুক্ত ছিলেন, তিনি বিশৃঙ্খলার সুযোগ নেন। তিনি রামচন্দ্রকে হত্যা করেন, ১৩২০ সালের শেষের দিকে কাশ্মীরের সিংহাসন দখল করেন এবং ১৩২৩ সালে তাঁর মৃত্যু পর্যন্ত শাসন করেন। কাশ্মীরিদের গ্রহণযোগ্যতা অর্জনের জন্য, তিনি রামচন্দ্রের কন্যা কোটা রানীকে বিয়ে করেন এবং রওনচন্দ্রকে (রামচন্দ্রের পুত্র) তার কমান্ডার-ইন-চিফ করেন।
রিঞ্চান সৈয়দ শারফুদিনের সংস্পর্শে আসার পরে ইসলামে ধর্মান্তরিত হন, যিনি সাধারণত বুলবুল শাহ নামে পরিচিত একজন সুফি প্রচারক, যিনি সুহাদেভার শাসনামলে কাশ্মীরে এসেছিলেন। ইসলাম ধর্ম গ্রহণ করার পর তিনি তার নাম পরিবর্তন করে সুলতান সরদারউদ্দিন শাহ রাখেন এবং এভাবে কাশ্মীরের প্রথম মুসলিম শাসক হন। রিঞ্চানের ধর্মান্তরের পরে, তার কমান্ডার ইন চিফও মুসলিম হয়ে ওঠে। ইসলামের রাজকীয় পৃষ্ঠপোষকতা এটিকে নতুন রূপান্তরিত করে এবং একটি সূত্র অনুসারে, অনেক কাশ্মীরি বুলবুল শাহের ধর্মবিশ্বাসকে গ্রহণ করেছিল।
সুলতান সরদারুদিনের মৃত্যুর পরের সময়টি ছিল বিশৃঙ্খলা ও ক্ষমতার লড়াই দ্বারা চিহ্নিত। অভিজাতদের মধ্যে চুক্তির পর সুহদেবের ভাই উদয়নদেবকে শাসক করা হয়। যাইহোক, তিনি অযোগ্য বলে প্রমাণিত হন এবং কোটা রানীই ছিলেন প্রকৃত শাসক। উদয়নদেবের অধিগ্রহণের পরপরই, একজন বিদেশী সর্দার কাশ্মীর আক্রমণ করে, কিন্তু আক্রমণকারীরা সফলভাবে পরাস্ত হয় এবং পরাজিত হয়। তবে আবারও বিশৃঙ্খলায় পড়ে প্রশাসন। আক্রমণ দেখে উদয়নদেব দেশ ছেড়ে পালিয়ে যান এবং উচ্চপদস্থদের চোখে তার প্রতিপত্তি হারান। তিনি ১৩৩৮ খ্রিস্টাব্দে মারা যান এবং কোটা রানী সিংহাসনে আরোহণ করেন  কিন্তু, শাহ মীর, একজন অভিজাত ব্যক্তি যিনি এর আগে সুহাদেভা দ্বারা নিযুক্ত ছিলেন, তার অন্য উচ্চাকাঙ্ক্ষা ছিল। তার এবং কোটা রানীর মধ্যে যুদ্ধের একটি সংঘটিত হয় এবং ১৩৩৯ সালে শাহ মীর সিংহাসন দখল করেন।
সুলতান শাহ মীর প্রতিষ্ঠিত শাহমিরি রাজবংশ (১৩৩৯-১৫৬১ সিই), পরবর্তী ২২২ বছর কাশ্মীর শাসন করে। বুলবুল শাহ, শাহ ই হামদান, নন্দ ঋষি সহ বিভিন্ন সুফি সাধক তাদের মধ্যপন্থী সুফি মতাদর্শের মাধ্যমে উপত্যকায় ইসলামকে জনপ্রিয় করে তোলেন।